PICURI DE ÎNŢELEPCIUNE 

Ardealul, străinii şi...copiii 


1. „Privim în aceste zile tot ceea ce se întâmplă în lume şi în Europa. în general ne 
întristăm şi zicem că nu este bine să vină atâţia străini la noi, să vină atâţia străini în Europa, 
pentru că nu sunt creştini. Un mare bărbat al neamului nostru, mare pedagog şi ministru, 
SIMION MEHEDINŢI, a spus câteva lucruri, parcă profeţii, pentru ziua de astăzi: „NU, 
POPOR ROMÂN, SĂ NU TE TEMI DACĂ VOR VENI STRĂINI PESTE TINE! SĂ TE TEMI 
ATUNCI CÂND MAMELE NU VOR MAI FACE COPIP.” Pericolul nu este venirea străinilor. 
PERICOL UL SUNTEM NOI”. 


+ + + 

2. „Străinii vin şi pleacă! Pericolul nu sunt ei, ci noi. Se vor pustii satele şi oraşele, 
atunci când nu vor mai fi strigăte de copii, mame cu prunci în braţe, taţi cu prunci de mână, 
pe uliţele şi străzile noastre. Şi spunem asta într-o sfântă zi, închinată Naşterii Maicii 
Domnului, când părinţii săi, Sf. Ioachim şi Ana au considerat că NU EXISTĂ FERICIRE MAI 
MARE DECÂT SĂ NASCĂ COPIL A fost o vreme când în ţara noastră erau 8,5 milioane de 
români şi se năşteau 300.000 de copii pe an. Acum am fi aproape 20 de milioane de români şi 
se nasc aproape 150.000 de copii pe an. Spunea acelaşi ministru Mehedinţi: 
„SUPRAVIEŢUIREA UNUI NEAM CONSTĂ ÎN NAŞTEREA DE COPII”. 


+ + + 

3. „DE CE NE BUCURĂM AZI CĂ ARDEALUL FACE PARTE DIN ROMÂNIA ? NU 
doar pentru jertfele din primul război mondial, NU pentru că am avut o regină curajoasă, 
REGINA MARIA şi o mare familie a Brătienilor. CI PENTRU CĂ ÎN SEC. XVI-XIX, 
ROMÂNCELE AU NĂSCUT COPIL Şi când a venit momentul potrivit, au început să se 
numere locuitorii Transilvaniei şi şi-au dat seama stăpânii lumii că sunt mai mulţi români 
decât unguri acolo. Şi s-a împlinit cuvântul Domnului: „CREŞTEŢI ŞI VĂ ÎNMULŢIŢI ŞI 
STĂPÂNIŢI PĂMÂNTUL ”. (Cuvânt rostit de Mitropolitul Moldovei şi Bucovinei, Î.P.S. TEOFAN 
la Mănăstirea Vorona, cu ocazia praznicului Naşterii Maicii Domnului). 

MITROPOLITUL MOLDOVEI Dr. TEOFAN (1959 - ), 

este din anul 2008 arhiepiscop al Iaşilor şi mitropolit al Moldovei şi Bucovinei. Anterior, 
între 2000-2008, a fost arhiepiscop ortodox al Craiovei şi mitropolit al Olteniei. în perioada 1991- 
2000 a fost episcop patriarhal cu titulatura Sinaitul. Are şapte fraţi dintre care 4 sunt intraţi în 
monahism. După şcoala generală din loc. natală Corbi, jud. Vâlcea, urmează Seminarul Teologic din 
Craiova (1974-1979), Institutul Teologic din Bucureşti (1980-1984), Institutul Teologic „Saint 
Serge ” din Paris (1986-1990), obţinând titlul de DOCTOR ÎN TEOLOGIE, obţinând calificativul 
„Summa Cum Laudae”. Satisface stadiul militar TR în perioada 1979-1980. la Vânju Mare. Intră în 
monahism la Schitul Crasna, primind numele de Teofan, şi devenind ierodiacon şi apoi ieromonah. 
Devine stareţul Mănăstirii „Acoperemântul Maicii Domnului” din Bussy en Othe, Franţa, iar în 
anul 1990 este numit Secretar Patriarhal. Timp de 9 ani (1991-2000) este episcop vicar patriarhal cu 
mai multe sarcini: responsabil cu relaţiile externe, responsabil de legătura BOR cu românii din 
diaspora, Secretar al Sfântului Sinod, responsabil cu problemele de învăţământ teologic, responsabil 
cu editura şi tipografia Institutului Biblic, coordonator al Biroului de Pelerinaj al BOR, coordonator 
al Sectorului de caritate, şi Diaconia, este reprezentantul Patriarhiei Române la întruniri cu caracter 
bisericesc din întreaga lume, locum-tenens al Arhiepiscopiei Ortodoxe Română din America. Este 
autor de articole, studii în reviste şi ziare din ţară şi străinătate, în domenii ca: teologie patristică, 



spiritualitate ortodoxă, ecumenism, analize ale fenomenului religios actual etc. Coordonator al 
periodicului de limba engleză, preşedinte al colegiilor de redacţie al publicaţiilor „Mitropolia 
Olteniei”, „Cetatea Creştină”, „Studii”. 

A promit multe ordine, decoraţii, diplome iar în anul 2000, a primit Ordinul pentru Merit 
„Mare Cruce” din partea Preşedinţiei Române. 

Părintele Ilie 



